WICE วอลุ่มแน่น-บวก 4% โบรกฯเชียร์ซื้อลุ้นผลงาน Q4 โตต่อเนื่อง รับค่าระวาง-ยอดขนส่งพุ่ง
WICE วอลุ่มแน่น-บวก 4% โบรกฯเชียร์ซื้อลุ้นผลงานไตรมาส 4 โตต่อเนื่อง รับค่าระวาง-ยอดขนส่งพุ่ง เคาะเป้า 16 บาท
WICE วอลุ่มแน่น-บวก 4% โบรกฯเชียร์ซื้อลุ้นผลงานไตรมาส 4 โตต่อเนื่อง รับค่าระวาง-ยอดขนส่งพุ่ง เคาะเป้า 16 บาท
22 พ.ย. 2564

ผู้สื่อข่าวรายงานว่า วันนี้(22 พ.ย.64) ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ล่าสุด ณ เวลา 11:52 น. อยู่ที่ 13.50 บาท บวก 0.60 บาท หรือ 4.65% สูงสุดที่ 13.60 บาท ต่ำสุด 12.90 บาท ด้วยมูลค่าซื้อขาย 194.88 ล้านบาท

บล.โนมูระ พัฒนสิน ระบุในบทวิเคราะห์ (12 พ.ย.64) ว่า WICE มีมุมมองเป็นบวกต่อกำไรสุทธิไตรมาส 3/2564 ที่ 162 ล้านบาท (โต 189% เทียบช่วงเดียวกันของปีก่อน, โต 46%เทียบไตรมาสก่อนหน้า) ดีกว่าที่ consensus คาด 17% และเป็น new high ต่อเนื่องเป็นไตรมาสที่ 7
โดยภาพธุรกิจ Logistics อยู่ในจุดที่ดีต่อเนื่อง จากทั้งราคาที่อยู่ในระดับสูงและปริมาณขนส่งที่เพิ่มต่อเนื่อง ตามภาพเศรษฐกิจฟื้นตัว ประกอบกับได้งานจากลูกค้าใหม่ต่อเนื่อง เนื่องจากบริษัทหาช่องทางขนส่งให้ลูกค้าได้ดี ท่ามกลางภาวะ Container Shortage
โดยยังคงคำแนะนำ “ซื้อ”ราคาเป้าหมาย 16 บาท และมีแนวโน้มปรับประมาณการกำไรปี 2564 ขึ้นราว 30% จากกำไรไตรมาส 3/2564 ที่โดดเด่นมาก และ outlook ไตรมาส 4/2564 ยังดีต่อเนื่องจากทั้งค่าระวางที่ยังสูงและปริมาณการขนส่งที่มีแนวโน้มเพิ่มขึ้น